Līgums par atbalsta sniegšanu

Rīgā

\_\_\_\_ gada \_\_.\_\_\_\_\_\_\_ Nr.  -20\_\_/\_\_\_\_\_\_

**Latvijas Investīciju un attīstības aģentūra**, adrese: Pērses iela 2, Rīga, LV-1442, kura darbojas atbilstoši Ministru kabineta 2012. gada 11. decembra noteikumiem Nr.857 „Latvijas Investīciju un attīstības aģentūras nolikums” (turpmāk - Aģentūra), tās direktora Kaspara Rožkalna personā,no vienas puses,

un

**Komersanta nosaukums**, kas ierakstīta Latvijas Republikas Uzņēmumu reģistra komercreģistrā ar vienoto reģistrācijas numuru \_\_\_\_, juridiskā adrese: \_\_\_\_, LV-\_\_\_, kuras vārdā, pamatojoties uz statūtiem, rīkojas \_\_\_\_ (turpmāk **–** Atbalsta saņēmējs), no otras puses, turpmāk abas kopā sauktas **-** Puses, noslēdz līgumu (turpmāk **-** Līgums) par turpmāk minēto.

1. **LĪGUMA MĒRĶIS**

Līguma mērķis ir sniegt Atbalsta saņēmējam Eiropas Reģionālās attīstības fonda projektā „Apmācību īstenošana ārvalstu investoru piesaistei” (projekta identifikācijas numurs 1.2.2.3/16/I/003) (turpmāk – Projekts), kas apstiprināts ar Centrālās finanšu un līgumu aģentūras (turpmāk – CFLA) 2016. gada 29. novembra lēmumu Nr.39-2-40/7168 un tiek īstenots saskaņā ar 2016.gada 19.decembrī noslēgto vienošanos par projekta īstenošanu darbības programmas „Izaugsme un nodarbinātība” 1.2.2. specifiskā atbalsta mērķa „Veicināt inovāciju ieviešanu komersantos” 1.2.2.3. pasākuma „Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” darbības "sīko (mikro), mazo, vidējo un lielo komersantu augsta līmeņa apmācības, ņemot vērā komersantu vajadzības” ietvaros (turpmāk – Vienošanās par projekta īstenošanu), paredzēto atbalstu.

1. **LĪGUMA PRIEKŠMETS UN ATTIECINĀMĀS IZMAKSAS**
	1. Aģentūra Līguma ietvaros nodrošina Atbalsta saņēmēja \_\_\_\_\_\_ (jāieraksta darbinieku skaits) darbinieku dalību Projekta ietvaros Aģentūras organizētajās apmācībās “Mini MBA programma “Digitālā transformācija”, kuras sniegs Rīgas Tehniskās universitātes Rīgas Biznesa skola (turpmāk – Pakalpojuma sniedzējs) un kas norisināsies no 20\_\_\_\_.gada ­\_\_\_\_ līdz 20\_\_\_.gada \_\_\_\_ Rīgā, attālināti Pakalpojuma sniedzēja nodrošinātā tiešsaistes platformā, katram dalībniekam nodrošinot piekļuvi (turpmāk – Apmācības). Apmācību programma pieejama Aģentūras tīmekļvietnē.
	2. Līguma 2.1.punktā minēto Apmācību ietvaros tiek attiecinātas šādas izmaksas:
		1. Apmācību maksa;
		2. nodarbināto atalgojuma izmaksas apmācību norises laikā;
		3. ar apmācībām saistīto konsultāciju pakalpojumu un mentoringa izmaksas.

2.3. Līguma 2.2.1.punktā minētā maksa par vienas personas Apmācībām ir EUR 3285 (trīs tūkstoši divi simti astoņdesmit pieci euro). Kopējā Apmācību maksa Līguma ietvaros ir EUR \_\_\_\_\_\_\_\_\_\_\_\_\_\_\_.

1. **LĪGUMA FINANSĒJUMS UN INTENSITĀTE UN MĀCĪBU MAKSA**

3.1. Aģentūra Apmācības finansē no Eiropas Reģionālās attīstības fonda virssaistību finansējuma un Latvijas valsts budžeta līdzekļiem saskaņā ar Vienošanos par projekta īstenošanu.

3.2. Apmācības Aģentūra nodrošina Vienošanās par projekta īstenošanu pieejamā finansējuma ietvaros.

* 1. Aģentūra atbalstu sniedz saskaņā ar Līgumu, Ministru kabineta 2016. gada 14. jūnija noteikumu Nr. 365 "Darbības programmas "Izaugsme un nodarbinātība" 1.2.2. specifiskā atbalsta mērķa "Veicināt inovāciju ieviešanu komersantos" 1.2.2.3. pasākuma "Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti" īstenošanas noteikumi" (turpmāk – MK noteikumi Nr. 365), Vienošanos par projekta īstenošanu un Aģentūras iekšējiem noteikumiem „Kārtība, kādā veic atbalsta saņēmēju atlasi, piešķir atbalstu darbības programmas „Izaugsme un nodarbinātība” 1.2.2.specifiskā atbalsta mērķa „Veicināt inovāciju ieviešanu komersantos” 1.2.2.3.pasākuma „Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” darbības “sīko (mikro), mazo, vidējo un lielo komersantu augsta līmeņa apmācības, ņemot vērā komersantu vajadzības" ietvaros un veic piešķirtā atbalsta uzskaiti” (turpmāk – Iekšējie noteikumi), citiem saistošiem normatīvajiem aktiem un ar Aģentūras \_\_\_\_\_\_\_\_\_\_\_\_\_ lēmumu Nr. \_\_\_\_\_\_\_\_\_\_\_\_\_ par atbalsta piešķiršanu (turpmāk – Lēmums). Lēmuma pieņemšanas diena ir uzskatāma par komercdarbības atbalsta piešķiršanas brīdi.
	2. Maksimālais atbalsta finansējums Atbalsta saņēmējam Līguma 2.2. punktā minētajām darbībām ir \_\_\_\_\_\_\_\_\_\_\_\_\_\_\_,00  EUR (\_\_\_\_\_\_\_\_\_\_\_).
	3. Apmācību ietvaros par 2.2.2. - 2.2.3. punktā minēto izmaksu summa nepārsniedz EUR \_\_\_\_\_\_\_\_.
	4. Atbalsta saņēmējam atbalstu par Līguma 2. punktā minētajām atbalstāmajām darbībām Aģentūra sniedz saskaņā ar Eiropas Komisijas 2014. gada 17.jūnija Regulu Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas Regula Nr. 651/2014) un tas ir uzskatāms par komercdarbības atbalstu Atbalsta saņēmējam vai Eiropas Komisijas 2013.gada 18.decembra Regulu (ES) Nr.1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr.L 352/1) (turpmāk – Komisijas Regula Nr.1407/2013) un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem.
	5. Atbalsta finansējuma maksimālā intensitāte par Līguma 2. punktā minētajām darbībām, nepārsniedzot Līguma 3.4.punktā minēto atbalsta finansējuma apmēru, ir Lēmumā noteiktā finansējuma intensitāte saskaņā ar MK noteikumu Nr.365 58.3. apakšpunktu vai 73. punktu.
	6. Līguma 2.1.punktā minēto Apmācību izmaksas tiek segtas šādā kārtībā:

3.8.1. Atbalsta saņēmējs sedz Apmācību izmaksas \_\_\_% apmērā no Līguma 2.3. punktā minētajām kopējām Apmācību izmaksām, kas ir EUR\_\_\_\_\_\_\_\_\_\_\_, samaksājot 5 darba dienu laikā pirms Apmācību sākšanās, pārskaitot to uz Aģentūras norādīto bankas norēķinu kontu;

3.8.2. Aģentūra sedz Apmācību izmaksas \_\_\_% apmērā no Līguma 2.3. punktā minētajām kopējām Apmācību izmaksām, kas ir EUR\_\_\_\_\_\_\_\_\_\_\_, apmaksājot tās Pakalpojuma sniedzējam saskaņā ar starp Aģentūru un Pakalpojuma sniedzēju noslēgto pakalpojumu līgumu. Tās ir uzskatāmas par *de minimis* atbalstu, kas piešķirts Atbalsta saņēmējam saskaņā ar Komisijas Regulu Nr.1407/2013, Komercdarbības atbalsta kontroles likumu un Ministru kabineta 2014.gada 2.decembra noteikumiem Nr.740 „De minimis atbalsta uzskaites un piešķiršanas kārtība un uzskaites veidlapu paraugi vai Komercdarbības atbalstu, kas piešķirts Atbalsta saņēmējam saskaņā ar Komisijas Regulu Nr. 651/2014.

1. **PUŠU PIENĀKUMI UN TIESĪBAS**
	1. **Aģentūrai ir pienākums**:
		1. segt Apmācību maksu par Atbalsta saņēmēja darbinieka dalību Apmācībās, ja ir izpildīti visi Līgumā un normatīvajos aktos noteiktie nosacījumi;
		2. veikt Līguma īstenošanas uzraudzību, kontroli un izvērtēt tā īstenošanas atbilstību Līguma, Vienošanās un normatīvo aktu prasībām;
		3. izvērtēt Atbalsta saņēmēja iesniegtos dokumentus, tajā skaitā Maksājuma pieprasījumu, Līgumā noteiktajā kārtībā;
		4. sniegt konsultācijas Atbalsta saņēmējam par ar Līguma izpildi saistītiem jautājumiem.
	2. Aģentūrai ir tiesības:
		1. atgūt Līguma 2.2.1. punktā minēto Apmācību maksu Līguma 9.1.punktā minētajos gadījumos;
		2. pieprasīt Atbalsta saņēmējam sniegt visu ar Līguma priekšmeta īstenošanu saistīto informāciju, nosakot tās iesniegšanas termiņu;
		3. pārtraukt Apmācību nodrošināšanu, ja Aģentūrai Vienošanās ietvaros nav pieejams finansējums Apmācību maksas segšanai vai Vienošanās ir izbeigta;
		4. nodot informāciju Pakalpojuma sniedzējam par Atbalsta saņēmēju, tā darbiniekiem Apmācību nodrošināšanai;
		5. pieprasīt Līguma izpildei nepieciešamo informāciju no Atbalsta saņēmēja, nosakot tās iesniegšanas termiņu;
		6. atgūt no Atbalsta saņēmēja neatbilstoši veiktos izdevumus, tajā skaitā iesniegt kreditora prasījumu par neatbilstoši veiktiem izdevumiem Atbalsta saņēmēja maksātnespējas pasludināšanas vai likvidācijas gadījumā.
	3. **Atbalsta saņēmējam ir pienākums**:
		1. trīs darba dienu laikā no Līguma noslēgšanas Līguma 12.1.punktā noteiktajā kārtībā informēt Aģentūru par Atbalsta saņēmēja norīkoto darbinieku dalībai apmācībās;
		2. nodrošināt, ka tā norīkotais darbinieks dalībai Apmācībās nav nodarbināts pie Atbalsta saņēmēja kādā no neatbalstāmam nozarēm;
		3. nodrošināt Atbalsta saņēmēja darbinieka dalību Apmācībās (tai skaitā pašmācībā) saskaņā ar Pakalpojuma sniedzēja izstrādātu Apmācību kursa plānu un programmu;
		4. nodrošināt, ka Atbalsta saņēmēja darbinieks ievēro Apmācību programmas nosacījumus un citus Pakalpojuma sniedzēja noteikumus un norādījumus, kas nepieciešami sekmīgai Apmācību programmas apguvei;
		5. segt visas normatīvajos aktos noteiktās izmaksas (ja normatīvie akti nosaka Atbalsta saņēmējam pienākumu segt šādas izmaksas), kas saistītas ar Atbalsta saņēmēja darbinieka dalību Apmācībās (izņemot maksu par Apmācībām);
		6. nodrošināt Aģentūru un Pakalpojuma sniedzēju ar visu Atbalsta saņēmēja rīcībā esošo informāciju un dokumentāciju, kas nepieciešama Līguma priekšmeta īstenošanai. Informācija un dokumentācija ir nododama Aģentūras vai Pakalpojuma sniedzēja noteiktajā termiņā atbilstošā kvalitātē gan pēc formas, gan satura;
		7. nodrošina atsevišķu ar Līguma īstenošanu saistīto saimniecisko darījumu ieņēmumu un izdevumu grāmatvedības uzskaiti, kas atbilst Latvijas Republikas normatīvo aktu prasībām un vispārpieņemtiem grāmatvedības kārtošanas principiem, kā arī finanšu pārskatus sagatavo atbilstoši Ministru kabineta noteikumiem, kas nosaka kārtību, kādā novērtē un finanšu pārskatā norāda saņemto valsts, pašvaldību, ārvalstu, Eiropas Savienības, citu starptautisko organizāciju un institūciju finansiālo atbalstu (finanšu palīdzību), ziedojumus un dāvinājumus naudā vai natūrā.
		8. Nodrošināt, ja Atbalsta saņēmējs darbojas kādā no MK noteikumu Nr.365 17.punktā noteiktajām neatbalstāmajām nozarēm, tas nodrošina ar Līguma ietvaros atbalstīto nozari saistītās atbalstāmās darbības un finanšu plūsmas skaidru nodalīšanu no citu Atbalsta saņēmēja darbības nozaru finanšu plūsmām Līguma 2.2.punktā minēto darbību īstenošanas laikā, nodrošinot, ka darbības norādītajās neatbalstāmajās nozarēs negūst labumu no piešķirtā atbalsta Līguma ietvaros.
		9. 10 darba dienu laikā no attiecīga Aģentūras pieprasījuma nosūtīšanas dienas atmaksāt Aģentūrai Līguma 2.2.1.punktā minēto Apmācību maksu vai vienoties ar Aģentūru par Apmācību maksas atmaksas grafiku jebkurā no šādiem gadījumiem:
			1. Atbalsta saņēmēja darbinieks Līguma 1.1.punktā noteiktajā termiņā nav sekmīgi apguvis Apmācību programmu vai izpildījis tās prasības un attiecīgi Pakalpojuma sniedzējs nav izsniedzis Atbalsta saņēmēja darbiniekam sertifikātu par Apmācību programmas sekmīgu apgūšanu;
			2. Atbalsta saņēmējs pēc Līguma spēkā stāšanās ir atteicis dalību Apmācībās vai Atbalsta saņēmēja darbinieks nav apmeklējis vairāk kā 20 procentus no Apmācību klātienes nodarbībām;
			3. Līgums ir izbeigts saskaņā ar Līguma 11.6.punktu vai pēc Atbalsta saņēmēja iniciatīvas;
			4. Atbalsta saņēmējs nav nodrošinājis Līguma 4.3.2.punktā minētā pienākuma izpildi;
			5. Atbalsta saņēmēja un tā norīkotā darbinieka dalībai Apmācībās savstarpējo tiesisko attiecību maiņas gadījumā (piemēram, darba tiesisko attiecību izbeigšana) netiks sasniegts Atbalsta saņēmēja pieteikumā dalībai Apmācībās norādītais mērķis.
	4. Atbalsta saņēmēja darbinieka dalībai Apmācībās maiņa notiek pēc tam, kad Atbalsta saņēmējs par to ir informējis Aģentūru, nosūtot paziņojumu Līguma 12.punktā noteiktajā kārtībā, un Aģentūra ir saskaņojusi Atbalsta saņēmēja darbinieka maiņu, nosūtot attiecīgu paziņojumu Līguma 12.punktā noteiktajā kārtībā. Atbalsta saņēmējs nav tiesīgs mainīt norīkoto darbinieku vai izvirzīt citu darbinieku dalībai Apmācībās pēc 201\_\_\_. gada \_\_\_\_\_. \_\_\_\_\_\_.
	5. 5 (piecu) darba dienu laikā pēc pēdējās Apmācību nodarbības, aizpildīt un iesniegt Aģentūrā, Aģentūras izsniegtu Apmācību novērtējuma anketu;
	6. Līgumā noteiktajā kārtībā un termiņos pēc atbalstāmās darbības īstenošanas iesniegt Aģentūrā Maksājuma pieprasījumu;
	7. informēt Aģentūru par jebkuriem apstākļiem, kas varētu ietekmēt atbalsta saņemšanas atbilstību Līgumam, kā arī gadījumos, ja kāds no Atbalsta saņēmēja sniegtajiem apliecinājumiem izrādās vai kļūst nepatiess, neprecīzs, nepilnīgs vai maldinošs, vai arī ja pastāv jebkādi citi būtiski notikumi vai apstākļi, kas negatīvi ietekmē vai apdraud vai kas ir uzskatāmi par tādiem, kas varētu negatīvi ietekmēt vai apdraudēt Projekta īstenošanu vai atbalsta sniegšanu;
	8. iesniegt Līguma izpildes nodrošināšanai, tajā skaitā atbalsta saņemšanai, nepieciešamo informāciju rakstveidā vai elektroniskā formā Līgumā un normatīvajos aktos noteiktajos termiņos vai Aģentūras noteiktajā termiņā, ja tā pieprasījusi informāciju;
	9. nodrošināt Aģentūrai un ES fondu uzraudzībā un vadībā iesaistītajām iestādēm iespējas saskaņā ar Vienošanos par projekta īstenošanu veikt uzraudzību un kontroli, nodrošinot Aģentūras un ES fondu uzraudzībā un vadībā iesaistīto iestāžu prasību izpildi un brīvu piekļūšanu ar atbalsta saņemšanu saistītiem dokumentiem un informācijai;
	10. noskaidrot un izpildīt visas normatīvajos aktos noteiktās prasības un pienākumus saistībā ar atbalsta finansējuma saņemšanu un no Līguma izrietošo tiesību iegūšanu, kā arī citu Līgumā paredzētu pienākumu un darbību izpildi;
	11. 10 (desmit) darba dienu laikā pēc attiecīga Aģentūras pieprasījuma saņemšanas atmaksāt Aģentūrai Līguma 9.punktā minētos neatbilstoši veiktos izdevumus vai vienoties ar Aģentūru par neatbilstoši veikto izdevumu atmaksas grafiku.
	12. visā ar Līgumu saistītajā dokumentācijā, tajā skaitā uz darījumus apliecinošiem dokumentiem, norādīt Līguma numuru;
	13. informēt Aģentūru par kontaktpersonas maiņu un izmaiņām pamatdatos (kontaktinformācija, juridiskā adrese, rekvizīti), trīs darba dienu laikā nosūtot informāciju uz Līguma 12.1.1.apakšpunktā norādīto e-pasta adresi;
	14. nodrošināt, ka Līguma ietvaros atbalsts netiek apvienots ar atbalstu par vienām un tām pašām attiecināmajām izmaksām cita atbalsta projekta un atbalsta programmas ietvaros, tai skaitā de minimis atbalsta ietvaros, un saņemto atbalstu apvienojot ar citu valsts atbalstu, kura attiecināmās izmaksas nav nosakāmas, netiks pārsniegta maksimālā intensitāte.
2. **MAKSĀJUMA PIEPRASĪJUMA IESNIEGŠANAS KĀRTĪBA UN ATBALSTA IZMAKSAS KĀRTĪBA**
	1. Lai pretendētu uz Līguma 2.2.2-2.2.3. apakšpunktā minēto izmaksu attiecināšanu saskaņā ar Līgumu, Atbalsta saņēmējam jāiesniedz Aģentūrā atbilstoši Aģentūras tīmekļvietnē [www.liaa.gov.lv](http://www.liaa.gov.lv) vai valsts platformā biznesa attīstībai [www.business.gov.lv](https://business.gov.lv/) pieejamajai formai aizpildīts maksājuma pieprasījums (turpmāk - Maksājuma pieprasījums) un izdevumus pamatojošo dokumentu kopijas un citi Aģentūras pieprasītie, Līgumā vai Maksājuma pieprasījuma formā paredzētie dokumenti, kuros cita starpā ir norādīts Līguma numurs.
	2. Atbalsta saņēmējs Maksājuma pieprasījumu iesniedz 10 (desmit) darba dienu laikā pēc Apmācību pabeigšanas.
	3. Maksājuma pieprasījumu Atbalsta saņēmējs iesniedz elektroniski, apstiprinot dokumentus ar drošu elektronisku parakstu, vai iesniedz elektroniski valsts platformā biznesa attīstībai [www.business.gov.lv](https://business.gov.lv/).
	4. Aģentūra 20 (divdesmit) darba dienu laikā no Maksājuma pieprasījuma saņemšanas dienas pārbauda tā un tajā norādīto atbalstāmo darbību un izmaksu atbilstību Projektam un MK noteikumos Nr.365, Līgumā, Iekšējos noteikumos un citos saistošajos normatīvajos aktos izvirzītajām prasībām.
	5. Nepieciešamības gadījumā Aģentūra piesaista ekspertus vai kompetentas institūcijas atzinumu sniegšanai, kā arī elektroniski pieprasa Atbalsta saņēmējam skaidrot Maksājuma pieprasījumā iekļauto informāciju, labot iesniegto Maksājuma pieprasījumu vai iesniegt papildu informāciju, nosakot termiņu tās iesniegšanai, attiecīgi pagarinot Maksājuma pieprasījuma izskatīšanas termiņu par papildu informācijas iesniegšanai un izvērtēšanai nepieciešamo laiku.
	6. Ja Aģentūra konstatē, ka Maksājuma pieprasījums un tajā norādītās atbalstāmās darbības un izmaksas atbilst MK noteikumos Nr.365, Līgumā, Iekšējos noteikumos un citos saistošajos normatīvajos aktos izvirzītajām prasībām, tad Aģentūra Līgumā noteiktajā kārtībā informē Atbalsta saņēmēju par Maksājuma pieprasījuma apstiprināšanu.
	7. Ja Aģentūra konstatē, ka Maksājuma pieprasījums neatbilst Projektam, MK noteikumos Nr.365, Līgumā, Iekšējos noteikumos vai citos saistošajos normatīvajos aktos izvirzītajām prasībām, tad Aģentūra Līgumā noteiktajā kārtībā informē Atbalsta saņēmēju par atbalsta finansējuma samazināšanu vai par Maksājuma pieprasījuma noraidīšanu, norādot pamatojumu atbalsta finansējuma samazināšanai vai Maksājuma pieprasījuma noraidīšanai.
	8. Atbalsta saņēmējam atbalsta finansējums par Līguma 2.2.2-2.2.3. apakšpunktā minētajām izmaksām tiek kompensēts, pārskaitot to uz Maksājuma pieprasījumā norādīto Atbalsta saņēmēja bankas kontu, ja ir izpildīti šādi nosacījumi:
		1. Atbalsta saņēmējs izmaksas ir veicis bezskaidras naudas norēķinu veidā, tās ir tieši saistītas ar Līguma 2.punktā minētajām darbībām un atbilst MK noteikumos Nr.365 noteiktajām attiecināmajām izmaksām un Līgumā un MK noteikumos Nr.365 noteiktajiem attiecināmo izmaksu ierobežojumiem, pareizas finanšu vadības principiem, ir samērīgas un ekonomiski pamatotas;
		2. Līguma 2.2.2-2.2.3.apakšpunktā norādītās izmaksas ir radušās pēc Lēmuma, atbalstāmās darbības ir īstenotas Apmācību laikā un ir apmaksātas līdz attiecīgā Maksājuma pieprasījuma iesniegšanas brīdim.
		3. Atbalsta saņēmējs ir nodrošinājis atsevišķu ar Līguma īstenošanu saistīto saimniecisko darījumu ieņēmumu un izdevumu grāmatvedības uzskaiti, kas atbilst Latvijas Republikas normatīvo aktu prasībām un vispārpieņemtiem grāmatvedības kārtošanas principiem;
		4. Atbalsta saņēmējs ir sagatavojis un Līgumā paredzētajā kārtībā un termiņā Aģentūrā iesniedzis Maksājuma pieprasījumu par īstenotām atbalstāmām darbībām un Aģentūra ir apstiprinājusi tajā norādītās attiecināmās izmaksas (arī samazinātā apmērā).
		5. Aģentūra proporcionāli samazina atbalsta finansējumu, ja ir konstatēti neatbilstoši veikti izdevumi, t.i., izdevumi, kurus nav pamatoti attiecināt no Eiropas Savienības vispārējā budžeta, jo tie radušies atbalsta saņēmēja darbības vai bezdarbības dēļ, pārkāpjot Līguma, Vienošanās par projekta īstenošanu, Iekšējo noteikumu, Latvijas Republikas vai Eiropas Savienības tiesību aktu prasības, tajā skaitā:
			1. nav iesniegtas izdevumus pamatojošo dokumentu kopijas vai iesniegtie dokumenti nav pietiekami, lai apliecinātu attiecināmo izmaksu rašanos;
			2. līdzekļu izlietojums nav samērīgs, ekonomiski pamatots vai neatbilst pareizas finanšu vadības principiem;
			3. nav ievēroti Līgumā un MK noteikumos Nr.365 noteiktie izmaksu ierobežojumi.
3. **LĪGUMA GROZĪJUMI**
	1. Grozījumus Līgumā, var veikt, tikai Pusēm savstarpēji vienojoties, izņemot Līguma 6.2., 6.4. un 6.5.punktā minētajos gadījumos.
	2. Iekšējos noteikumus un Aģentūras tīmekļvietnē publicēto maksājuma pieprasījuma pārskata formu Aģentūra ir tiesīga grozīt bez saskaņošanas ar Atbalsta saņēmēju un tā piekrišanas. Aktuālā maksājuma pieprasījuma pārskata forma ir pieejama Aģentūras tīmekļvietnē [www.liaa.gov.lv](http://www.liaa.gov.lv) un valsts platformā biznesa attīstībai [www.business.gov.lv](https://business.gov.lv/).
	3. Līguma grozījumi noformējami rakstveidā un stājas spēkā, kad Atbalsta saņēmējs un Aģentūra tos ir parakstījuši, izņemot Līguma 6.2., 6.4., un 6.5.punktā minētajos gadījumos. Visi grozījumi tiek pievienoti Līgumam un kļūst par Līguma neatņemamu sastāvdaļu.
	4. Līguma grozījumi, kas neuzliek Atbalsta saņēmējam Līgumā neparedzētus pienākumus vai ierobežojumus, un kad Aģentūra atzīst to par iespējamu un lietderīgu, stājas spēkā ar attiecīga Aģentūras paziņojuma nosūtīšanas brīdi Atbalsta saņēmējam.
	5. Rakstisks paziņojums par izmaiņām pamatdatos (kontaktinformācija, tai skaitā pārstāvja maiņa, juridiskā adrese, bankas rekvizīti) kļūst par Līguma neatņemamu sastāvdaļu no tā saņemšanas brīža.
4. **STRĪDU RISINĀŠANAS KĀRTĪBA**
	1. Nosacījumi, kas tieši nav atrunāti Līgumā, tiek risināti saskaņā ar spēkā esošajiem normatīvajiem aktiem. Atsauce uz normatīvo aktu ir uzskatāma par atsauci uz to normatīvā akta redakciju, kas ir spēkā laikā, kad tiek piemērota vai ir izpildāma attiecīgā Līguma norma, kas atsaucas uz normatīvo aktu.
	2. Ja viens vai vairāki Līguma nosacījumi jebkādā veidā kļūst par spēkā neesošiem, pretlikumīgiem (pretēji normatīvo aktu nosacījumiem), tas nekādā veidā neierobežo un neietekmē pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu saskaņā ar spēkā esošajiem normatīvajiem aktiem. Ja rodas pretruna starp Līguma un normatīvo aktu noteikumiem, piemērojami normatīvajos aktos paredzētie noteikumi.
	3. Strīdi, kas izriet un ir saistīti ar Līgumu, starp Pusēm tiek risināti pārrunu ceļā. Ja vienošanās netiek panākta 30 (trīsdesmit) dienu laikā no pārrunu uzsākšanas dienas, strīdi tiek risināti saskaņā ar normatīvajos aktos noteikto kārtību.
5. **MAKSĀJUMU APTURĒŠANA**
	1. Ja pastāv kaut viens no zemāk minētajiem apstākļiem, Aģentūra līdz šo apstākļu un to izraisīto seku pilnīgai izvērtēšanai vai novēršanai, bet ne ilgāk kā līdz 2023.gada 30.septembrim, aptur atbalsta finansējuma izmaksu, ja iespējams, norādot termiņu attiecīgo apstākļu novēršanai:
		1. Līguma 2.punktā noteikto darbību īstenošanas laikā ir iestājušies apstākļi, kas norāda uz Līgumā noteikto Atbalsta saņēmēja pienākumu un sniegto apliecinājumu pārkāpumu, pārbaužu rezultātā tiek konstatēti trūkumi un tiek noteikts termiņš to novēršanai;
		2. ja rodas pamatotas aizdomas, ka Atbalsta saņēmēja veiktie izdevumi nav atbilstoši drošas finanšu vadības principam, nav samērīgi un ekonomiski pamatoti, Maksājuma pieprasījumā iekļautās izmaksas nav attiecināmas vai Līguma ietvaros Atbalsta saņēmēja veiktās darbības neatbilst Līguma 2.2. punktā norādītajām izmaksām, un apstākļu noskaidrošanai ir nepieciešams saņemt eksperta vai kompetentas institūcijas atzinumu;
		3. pret Atbalsta saņēmēja atbildīgajām personām saistībā ar Līguma izpildi tiesībaizsardzības iestādēs ir uzsākta resoriskā pārbaude vai kriminālprocess – līdz tiek pieņemts lēmums attiecīgi par resoriskās pārbaudes vai kriminālprocesa izbeigšanu, bet ne ilgāk kā līdz 2023.gada 30.septembrim;
		4. tiesā ir iesniegts Atbalsta saņēmēja maksātnespējas pieteikums, ir uzsākta Atbalsta saņēmēja likvidācija, kā arī, ja Valsts ieņēmumu dienests ir pieņēmis lēmumu par Atbalsta saņēmēja saimnieciskās darbības apturēšanu normatīvo aktu pārkāpumu gadījumos.
	2. Ja līdz Līguma 8.1. punktā minētā termiņa beigām attiecīgie apstākļi nav novērsti, Atbalsta saņēmējs zaudē tiesības uz apturētā atbalsta finansējuma izmaksu.
6. **NEATBILSTOŠI VEIKTO IZDEVUMU ATMAKSA**
	1. Ja Aģentūra Līguma izpildes ietvaros ir konstatējusi neatbilstoši veiktus izdevumus, tai skaitā nelikumīgi piešķirtu atbalstu, tā:
		1. pieņem lēmumu par neatbilstoši veikto izdevumu atgūšanu kopā ar procentiem no Atbalsta saņēmēja un 3 (trīs) darba dienu laikā to kopā ar pieprasījumu atmaksāt neatbilstoši veiktos izdevumus nosūta Atbalsta saņēmējam;
		2. pieņem lēmumu par neatbilstoši veikto izdevumu un procentu atgūšanu un trīs darba dienu laikā to kopā ar pieprasījumu atmaksāt neatbilstoši veiktos izdevumus nosūta Atbalsta saņēmējam;
		3. neatbilstoši veiktos izdevumus kopā ar procentiem atgūst tiesvedības ceļā, ja Atbalsta saņēmējs desmit darba dienu laikā pēc attiecīga Aģentūras pieprasījuma saņemšanas neatmaksā Aģentūrai neatbilstoši veiktos izdevumus vai nav rakstiski vienojies ar Aģentūru par neatbilstoši veikto izdevumu atmaksas grafiku.
	2. Ja attiecībā uz Atbalsta saņēmējam piešķirto atbalstu ir pārkāptas Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) vai Komisijas regulas 651/2014 prasības, Atbalsta saņēmējam ir pienākums atmaksāt Aģentūrai visu projekta ietvaros saņemto *de minimis* atbalstu. Atbalstu atmaksā kopā ar procentiem, kuru likmi publicē Eiropas Komisija saskaņā ar Komisijas regulas Nr. [794/2004](http://eur-lex.europa.eu/eli/reg/2004/794/oj/?locale=LV) 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts Atbalsta saņēmējam , līdz tā atgūšanas dienai, ievērojot Komisijas regulas Nr. [794/2004](http://eur-lex.europa.eu/eli/reg/2004/794/oj/?locale=LV) 11. pantā noteikto procentu likmes piemērošanas metodi
7. **PUŠU ATBILDĪBA**
	1. Par Līguma noteikumu daļēju vai pilnīgu nepildīšanu Puses uzņemas atbildību saskaņā ar Līguma un Latvijas Republikā spēkā esošo normatīvo aktu prasībām.
	2. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, ko var izraisīt nepārvaramas varas apstākļi.
	3. Aģentūra neatbild par zaudējumiem, kas nodarīti trešajai personai Atbalsta saņēmēja darbības vai bezdarbības rezultātā, neveic to atlīdzību, kā arī nepalielina atbalsta apjomu un neveic kompensācijas samaksu par kaitējumu, kas nodarīts Atbalsta saņēmēja darbības vai bezdarbības rezultātā.
8. **LĪGUMA TERMIŅŠ**
	1. Līgums stājas spēkā tā parakstīšanas brīdī un ir spēkā līdz brīdim, kad Puses ir izpildījušas visas no Līguma izrietošās saistības.
	2. Puses ir tiesīgas izbeigt Līgumu pirms termiņa šādos gadījumos:
	3. saskaņā ar Pušu vienošanos;
	4. saskaņā ar spēkā esošajiem normatīvajiem aktiem;
	5. Līgumā noteiktajos gadījumos.
	6. Aģentūrai ir tiesības vienpusēji izbeigt Līgumu, par to nekavējoties rakstiski paziņojot Atbalsta saņēmējam, ja:
	7. Atbalsta saņēmējs neievēro Līguma nosacījumus vai Atbalsta saņēmēja darbinieks neievēro Apmācību programmas nosacījumus vai Pakalpojuma sniedzēja noteikumus vai norādījumus sekmīgai Apmācību programmas apguvei;
	8. Atbalsta saņēmējs apzināti ir sniedzis Aģentūrai nepatiesu informāciju;
	9. Atbalsta saņēmējs vairs neatbilst atbalsta saņemšanas nosacījumiem, kas noteikti MK noteikumos Nr.365, Līgumā vai citos saistošajos normatīvajos aktos.
9. **INFORMĀCIJAS APMAIŅA**
	1. Jebkura Pusēm saistošas informācijas apmaiņa saistībā ar Līgumu ir veicama rakstiski valsts platformā biznesa attīstībai [www.business.gov.lv](https://business.gov.lv/) vai tikai uz Līgumā norādītajām adresēm vai šādām e-pasta adresēm:
		1. Aģentūras e-pasta adrese - pasts@liaa.gov.lv;
		2. Atbalsta saņēmēja e-pasta adrese - \_\_\_\_\_\_\_\_\_\_\_\_\_.
	2. Steidzamos gadījumos informāciju var nodot telefoniski vai pa faksu ar noteikumu, ka ne vēlāk kā 3 (trīs) darba dienu laikā attiecīgais dokuments tiek nosūtīts Līguma 12.1.punktā noteiktajā kārtībā. Informācija, kas nav nosūtīta rakstveidā, nav saistoša otrai Pusei.
	3. Paziņojumi, kas iesniegti valsts platformā biznesa attīstībai [www.business.gov.lv](https://business.gov.lv/) vai nosūtīti no Līguma 12.1.1. un 12.1.2.punktā minētajām elektroniskajām adresēm uz Līguma 12.1.1. un 12.1.2.punktā minētajām elektroniskajām adresēm, ir saistoši Pusēm bez paraksta.
10. **DOKUMENTU GLABĀŠANA**
	1. Atbalsta saņēmējs glabā ar Līgumu saistīto dokumentu oriģinālus vai to atvasinājumus ar juridisku spēku atbilstoši normatīvajiem aktiem par juridisko personu arhīvu dokumentu uzkrāšanu, uzskaiti, saglabāšanu un izmantošanu vismaz desmit gadus no Līguma noslēgšanas brīža.
	2. Puses visu informāciju, kas saistīta ar Līguma 2. punktā minētā *de minimis* atbalsta piešķiršanu glabā saskaņā ar Regulas Nr.1407/2013 6.panta 4.punktu un Ministru kabineta noteikumiem par *de minimis* atbalsta uzskaites un piešķiršanas kārtību un uzskaites veidlapu paraugiem.
11. **PERSONAS DATU APSTRĀDES NOSACĪJUMI**
	1. Puses apliecina, ka Līgumā norādītos vai saskaņā ar Līguma izpildi nodotos Pušu pārstāvju, iesaistītā personāla personu datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
	2. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses personas datiem. Puses apņemas nenodot tālāk trešajām personām otras Puses iesniegtos personas datus, izņemot Līguma izpildei nepieciešamā apjomā Pakalpojuma sniedzējam. Ja saskaņā ar spēkā esošajiem tiesību aktiem Pusēm var rasties šāds pienākums, tie pirms personas datu nodošanas informē par to otru Pusi, ja vien to neaizliedz spēkā esošie tiesību akti.
	3. Puses ir atbildīgas par personas datu aizsardzības un apstrādes noteikumu ievērošanu.
	4. Katrai Pusei, neizpildot vai pienācīgi neizpildot savas līgumsaistības, ir jāsedz visi otrai Pusei vai trešajām personām nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu.
	5. Apstrādājot personas datus, Puses nodrošina:
		1. pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem);
		2. to, ka informācijas nesējus, kuros ir personas dati, apstrādā tām pilnvarotas personas;
		3. to, ka personas datu apstrādē izmantotos resursu pārvieto tam pilnvarotas personas.
	6. Puses apliecina, ka:
		1. nevāks, neizmantos un neizpaudīs personas datus, ja vien to neparedz normatīvie akti vai tas nav nepieciešams normatīvajos aktos paredzētu tiesību, interešu aizsardzībai;
		2. apstrādās personas datus atbilstoši no Līguma izrietošajam personas datu apstrādes mērķim;
		3. veicot datu apstrādi, nodrošinās atbilstīgus tehniskus un organizatoriskus pasākumus, lai nodrošinātu datu aizsardzību;
		4. nodrošinās, ka personas, kuras ir pilnvarotas apstrādāt datus, ir apņēmušās ievērot konfidencialitāti;
		5. nodrošinās datu nepieejamību trešajām personām un nekavējoši informēs Pasūtītāju par gadījumiem, kad nepilnvarotām vai trešajām personām radās pieeja personas datiem;
		6. dzēsīs Līguma ietvaros ievāktos personu datus, tiklīdz būs zudis to apstrādes tiesiskais pamatojums.
12. **NOSLĒGUMA NOTEIKUMI**
	1. Ja viens vai vairāki Līguma nosacījumi jebkādā veidā kļūst par spēkā neesošiem, pretlikumīgiem – t.i., zaudē saistošo spēku, tas nekādā veidā neierobežo un neietekmē pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanai saskaņā ar spēkā esošajiem normatīvajiem aktiem.
	2. Visi Līguma pielikumi, grozījumi un papildinājumi ir uzskatāmi par Līguma neatņemamu sastāvdaļu.
	3. Parakstot Līgumu, Atbalsta saņēmējs apliecina, ka:
		1. tas nav sniedzis nepatiesu informāciju vai tīši maldinājis Aģentūru vai Eiropas Savienības fondu vadībā vai uzraudzībā iesaistītās iestādes saistībā ar Līgumu vai citu Eiropas Savienības fondu līdzfinansēto projektu īstenošanu;
		2. tas atbilst Līgumā, Iekšējos noteikumos un MK noteikumos Nr. 365 noteiktajiem atbalsta saņemšanas nosacījumiem.
	4. Līgums sastādīts latviešu valodā uz 9 (deviņām) lapām divos eksemplāros, pa vienam eksemplāram katrai Pusei.
13. **PUŠU REKVIZĪTI UN PARAKSTI**

|  |  |  |
| --- | --- | --- |
| **Aģentūra:****\_\_\_\_\_\_\_\_\_\_\_\_\_\_\_\_\_\_\_\_\_\_\_** (paraksts)Latvijas Investīciju un attīstības aģentūras direktors Kaspars RožkalnsRekvizīti:Latvijas Investīciju un attīstības aģentūraPērses iela 2, Rīga, LV-1442PVN LV 90001739473 VK Rīgas norēķinu centrsValsts kase TRELLV22Konts LV61TREL2120045034000 | **Atbalsta saņēmējs:**­­­­­­­­­­­­­­­­**\_\_\_\_\_\_\_\_\_\_\_\_\_\_\_\_\_\_\_\_\_\_\_** (paraksts) |  |